ઇટાલિયન ચિંતક જુલિયસ ઈવોલા યોગ અને ગૂઢ વિદ્યાના પ્રખર અભ્યાસી હતા. આ વિષય પર તેમણે ઘણા પુસ્તકો લખ્યા છે જે જર્મન, સ્પેનીશ અને ફ્રેન્ચ ભાષામાં અનુવાદિત થયા છે. જોકે કેટલાક પુસ્તકો અંગ્રેજીમાં પણ અનુવાદિત થયા છે. તેમાનું એક પુસ્તક – ‘ધ યોગ ઑફ પાવર’ બહુ ખ્યાતિ પામ્યું છે. આ પુસ્તકમાં તેમણે કુંડલિની શક્તિ અને કુંડલિની યોગ વિશે ઊંડી સમજૂતી આપી છે. તે કહે છે કે કુંડલિની શક્તિને જાગૃત કરવી હોય તો પ્રાણાયામ અને ચિત્રાત્મક કલ્પના (વિઝ્યુઅલાઇઝેશન)નો ઉપયોગ કરવો જોઇએ.